O AVTORJU

1914 Rojen v Ljubljani 18. Januarja.

1921 Začne obiskovati osnovno šolo, nato gimnazijo v Ljubljani.

1935 Razgibano življenje doma in v tujini : mornar, kurjač na ladji, pleskar v Franciji, poklicni boksar, smučarski učitelj.

1941 Vključitev v OS.

1942 Italijanska internacija v Gonarsu.

1943 Po kapitulaciji Italije odide v partizane.

1944 Partizanske igre *Aki, Punt, Tri zaostale ure, Rojstvo v nevihti.*

1945 Zaposlitev na Radiu Ljubljana.

1948 Aretiran in na montiranem procesu obsojen na 18 let zapora zaradi nemorale, poskusa posilstva in umora, sovražne propagande, vohunstva in izdaje domovine.

1954 Izpuščen iz zapora. V zaporu je napisal veliko pesmi, ki jih je pretihotapil ven in so bile izdane po njegovi smrti.

1958 Diplomira na gradbeni fakulteti, vendar deluje kot svobodni pisatelj.

1972 Modernistični roman ***Potovanje na konec pomlad***

1975 Vojni roman ***Menuet za kitaro***

1978 Psihološki roman ***Igra s hudičevim repom***.

1982 Zaporniški roman ***Levitan***.

1984 Prešernova nagrada za življenjsko delo.

1987 Umre v Ljubljani 14. maja.

VSEBINA

Roman sestavlja 8 poglavij, v katerih se prepletata dve zgodbi. Odvija se na dveh prizoriščih v dveh dogajalnih časih. Prva prikazuje dogajanje v času druge svetovne vojne, druga pa govori o turističnem potovanju po Španiji.

Prva prikazuje vojno dogajanje v letu 1943, zlasti partizanske boje na Mokrecu in Krimu med nemško ofenzivo. Glavni junak je mladi Jakob Bergant, ki se odloči priključiti partizanom. Njegovi prostovoljni odločitvi, da se priključi partizanom botruje njegov značaj. Berk je individualist, avanturist, intelektualec, ženskar, želi se dokazati v boju.

A krutost razmer v vojni v njem povzroči spremembe: zresni se, upanje, življenje, svoboda in solidarnost pa postanejo pomembne vrednote. Naveže prijateljske stike s soborci, predvsem z nekdanjim španskim borcem Antonom. Zgodba v koncu preskoči v čas osvoboditve, torej leto 1945. Po dolgem letu spet sreča Antona. Pri večerji se nekemu partizanu slučajno sproži brzostrelka in strel smrtno rani Antona.

V prvo pripoved se meša zgodba Berka, ki 30 let kasneje preživlja počitnice na Mallorci v Španiji. Tam spozna Josepha Bittra, ki je bil nekdanji oficir v nemški vojski in se je boril proti partizanom ravno na jugoslovanskih tleh.

Nekdanja nasprotnika v vojni obujata spomine na tiste čase, podoživljata vojno in razmišljata o njej. Kljub temu da je od konca vojne minilo veliko let, je med njima še vedno čutiti neko napeto vzdušje.

ZVRST ROMANA

Čeprav roman v uvodnem poglavju uvede fiktivni pripovedovalec, ki naj bi uredil dnevniške zapiske Jakoba Berganta – Berka, lahko brez dvoma sodimo, da je roman Menuet za kitaro **avtobiografski roman.**

Roman Menuet za kitaro je vojni roman, to je posebna podvrsta zgodovinskega romana, ki prikazuje življenje izmišljenih oseb v neki določeni zgodovinski dobi ali pa niza okrog zgodovinskih oseb zgodovinsko neizpričane dogodke.

TEMATIKA

EKSISTENCIALISTIČNA TEMATIKA

Želja po obstanku, preživetju, sposobnost znajti se v svetu.

Izraža se po večini skozi Berkova razmišljanja o svojem položaju v družbi, svetu, med partizani. Prvotna želja, da se vojna ne bi prehitro končala, se začne med nemško hajko umikati in pojavljati se začne želja po obstanku, preživetju. Osnovni temelj eksistence postane nepomemben ampak se pojavi kot sposobnost znajti se v svetu in pokazati drugim, da si od njih boljši…

Absurdnost - Vrednote so najosnovnejše zadovoljevanje malih potreb: ogenjček, ki ga pokriješ z rokami, razmrvljena cigareta, rana, obvezana s suho cunjo in brez uši. Vse drugo je čisto znosno. Umazanija, ki se lepi, strgane cunje, smrad in neprepoznavnost, duševna otopelost. Identiteta se zabriše, spomin se izgubi, individualizem ugasne.

Kako gleda Berk po 30- letih na vojno? Kakšen ogled na svet starega in mladega Berka?

Stari Berk veliko razmišlja, toda bolj o teoriji, dejanjem se ne predaja več. Postane nezanimiv, človek z življenjsko izkušnjo, ki je preživel marsikaj, predvsem pa kot človek, ki je izgubil svoj čas. Predstavljen je dolgočasno nasprotje mladega.

MOTIV MENUETA ZA KITARO

Deluje kot nekaj nadrealnega, neresničnega.

Pojavlja se v več oblikah:

-kot smrtni ples

-prijetno igranje kitare

Menuet za kitaro je ples v krogu, ki ponazarja človekovo usodo.->predstavlja neko ponavljanje, da je konec vsake vojne le navidezen, vedno ostane Nasvidenje v naslednji vojni.

 MOTIV ARENE

Arena, ki zaudarja po krvi in smrti predstavlja vojno.

Človek skoči kot bik v areno in se bojuje.

Vojna je boj za preživetje.

SLOG

Roman je pisan v modernističnem slogu. Modernistično je menjavanje različnih pripovednih postopkov: notranjega monologa, dialoga in subjektivnega opisovanja lepote.

JEZIK

Včasih je pesniški, potem pogovorni, zgodi se, da so besedne zveze celo nesmiselne.

GLAVNA OSEBA

Stari Berk veliko razmišlja, toda bolj o teoriji, dejanjem se ne predaja več. Postane nezanimiv, človek z življenjsko izkušnjo, ki je preživel marsikaj, predvsem pa kot človek, ki je izgubil svoj čas. Predstavljen je dolgočasno nasprotje mladega upajočega zagnanega partizana.

Mladega Berka vse zanima, tudi prikazan je kot večplasten človek, tak, ki je dejaven, razmišljajoč, čustven, užitkarski in živi v prepričanju, da je treba izkoristiti vsako priložnost, ki se človeku ponudi v življenju.

Vrh obrazca